**AKTMARRËVESHJE**

**E lidhur sot, më datë \_\_\_.\_\_\_.\_\_\_\_\_\_\_\_**

**midis**

**Shkollës së Magjistraturës**

**dhe Z./Znj. \_\_\_\_\_\_\_\_\_\_\_\_\_, me cilësinë e ekspertit për sesionin trajnues:**

“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

**MË DATË \_\_\_\_\_\_\_\_\_\_\_\_\_\_\_\_\_**

**Vendi i organizimit: \_\_\_\_\_\_\_\_\_\_\_**

**Pagesa e Ekspertit do të bëhet nga SHM Donator**

( \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

**me objekt:**

**“Për mbarëvajtjen e sesioneve trajnuese nga pikëpamja substanciale dhe formale”**

Shkolla e Magjistraturës dhe ekspertët e Programit të Formimit Vazhdues, për vitin akademik \_\_\_\_\_ - \_\_\_\_\_\_\_, me qëllim realizimin me sukses të sesionit trajnues, kanë marrë përsipër përmbushjen e detyrave dhe të drejtave, rënë dakord si më poshtë vijon:

**Detyrime të Shkollës së Magjistraturës:**

* miratimi i listës së ekspertëve për çdo fushë dhe temë në fillim të çdo viti akademik, nga ana e Këshillit Drejtues të Shkollës së Magjistraturës;
* informimi i ekspertëve mbi përzgjedhjen e tyre dhe fushën e trajnimit në fillim të vitit akademik ose menjëherë me vendimmarrjen e Këshillit Drejtues;
* njoftimi i tyre me kalendarin e TV-së dhe ekipin e aktivitetit trajnues menjëherë me vendimmarrjen e Këshillit Drejtues;
* rikujtesa e grupit të ekspertëve dhe lehtësues/moderatorëve një muaj përpara sesionit të trajnimit për datën, orën dhe vendin e trajnimit;
* organizimi i të paktën një takimi me ekspertët, lehtësuesit dhe moderatorët përpara trajnimit. Të paktën një muaj përpara çdo trajnimi do të thirret në Shkollë grupi i ekspertëve, moderatorëve, lehtësuesve dhe i sekretarisë së Shkollës për të bashkëpunuar dhe diskutuar lidhur me mbarëvajtjen e trajnimit si dhe do të kontaktohet me ta elektronikisht lidhur me masat e ndërmarra për realizimin e aktivitetit trajnues;
* vënien në dispozicion të ekspertëve të të gjithë teknikës së disponueshme (një sekretare, kompjuter, PowerPoint, flipchart, projektues etj.), për të lehtësuar dhe asistuar përgatitjen e tyre;
* caktimi i një lehtësuesi (më së shumti nga radhët e ish-studentëve të Shkollës së Magjistraturës, me rezultatet më të larta ose ekspertë të fushës) dhe një sekretare, të cilët do të jenë të pranishëm dhe do të luajnë rolin e tyre në çdo sesion trajnues;
* sipas rastit dhe/ose kërkesë të trajnuesve, do të shihet edhe mundësia e përfshirjes së një moderatori;
* pagesa e ekspertit pas trajnimit sipas marrëveshjes ose nga Donatori ose buxheti i SHM-së. Nëse pagesa bëhet nga SHM-ja, do të zbatohen tarifat e përcaktuara në Vendimim e Këshillit Drejtues nr 25, datë 23.10.2017 “*Për normimin dhe shpërblimin e veprimtarisë akademike, në zbatim të Programit të Formimit Fillestar dhe Vazhdues, në Shkollën e Magjistraturës*”;
* përgatitja e certifikatave të mirënjohjes për ekspertët e TV-së në fund të vitit akademik;
* vënia në dispozicion e vlerësimit të bërë prej pjesëmarrësve;
* bërja e konsultave lidhur me përmirësimin e performancës së trajnimit dhe nevojave të tjera lidhur me mbarëvajtjen e trajnimit.

**Ekspertët e Formimit Vazhdues duhet të plotësojnë detyrimet e mëposhtme:**

* të ndjekin të gjitha rregullat e metodologjisë që janë pjesë e kësaj marrëveshjeje;
* të ndjekin sesione të “Trajnimit të trajnerëve” të organizuara nga SHM-ja;
* të punojnë në grup edhe me lehtësuesin për çdo seminar dhe në bashkëpunim me njëri-tjetrin dhe asistencën e Shkollës së Magjistraturës të hartojnë programin/agjendën e trajnimit, të cilin do ta depozitojnë pranë Shkollës ***jo më vonë se 30 (tridhjetë) ditë përpara trajnimit***;
* të depozitojnë pranë Shkollës së Magjistraturës ***jo më vonë se 10 (dhjetë) ditë përpara trajnimit***:
  + temën e përgatitur në kopje elektronike dhe të shprehen në këtë marrëveshje lidhur me publikimin e saj në faqen e SHM-së;
  + listën me një rubrikë pyetjesh për auditorin, të përgatitura në bashkëpunim me lehtësuesin dhe që depozitohen nga ky i fundit;
  + listën sintetike të bibliografisë (të asaj ku janë mbështetur dhe të asaj që sugjerohet për studime të mëtejshme) të përgatitur në bashkëpunim me lehtësuesin dhe që depozitohet nga ky i fundit;
  + listën e kazuseve dhe vendimeve unifikuese të Gjykatës së Lartë, sipas rastit të Gjykatës Kushtetuese dhe vendimeve të gjykatave ndërkombëtare të rëndësishme për çështje si të GJEDNJ-së dhe të GJED-së, të përgatitura në bashkëpunim me lehtësuesin dhe që depozitohen nga ky i fundit si dhe
  + një listë me bazën ligjore që gjyqtarët dhe prokurorët duhet të disponojnë gjatë trajnimit të përgatitur në bashkëpunim me lehtësuesin dhe që depozitohen nga ky i fundit;
* të jenë të pranishëm në mënyrë të vazhdueshme gjatë të gjithë trajnimit;
* të njoftojnë Drejtuesin e Departamentit të Trajnimit Vazhdues, për çdo pamundësi pjesëmarrjeje ***jo më vonë se 1 (një) muaj nga dita e trajnimit*** me përjashtim të rasteve të paparashikueshme. Në një rast të tillë ekspertët duhet të rekomandojnë ekspertin zëvendësues të mundshëm, duke pasur në konsideratë listën me emrat e miratuar nga Këshilli Drejtues, si dhe standardet e Shkollës së Magjistraturës dhe do të vënë në dispozicion punën parapërgatitore;
* të mbajnë shënime dhe pasqyrojnë në një procesverbal ose raport të përgatitur në bashkëpunim me lehtësuesin dhe që depozitohen nga ky i fundit të dhëna lidhur me:
  + sugjerimet dhe vërejtjet e pjesëmarrësve mbi tematikën aktuale dhe perspektive të trajnimit, ecurinë, metodologjinë e mësimdhënies së sugjeruar nga audienca dhe ata vetë;
  + sugjerime për modifikime e ndryshime në legjislacion, të dala nga seancat “diskutime dhe debat”;
  + vlerësimin e përgjithshëm të procesit nga ana e pjesëmarrësve të seminarit ose nga trajneri përgjegjës, eksperti dhe specialisti në lidhje me standardet e kërkuara nga trajneri; interesin e pjesëmarrësve; aftësinë e pjesëmarrësve për t’u përqendruar brenda tematikës së seminarit.

Të gjitha këto dhe të tjera që lidhen me Formimin Vazhdues do të paraqiten në një “procesverbal/raport” pranë Shkollës së Magjistraturës, ***jo më vonë se 2 (dy) javë pas trajnimit***.

* Eksperti duhet të dorëzojë **menjëherë me firmosjen e kësaj marrëveshjeje**:
  + një kopje të përditësuar të CV-së;
  + vërtetim mbi llogarinë bankare ku dëshiron të bëhet pagesa;
  + vërtetim page nëse është i punësuar.

**Rregullat lidhur me metodologjinë e trajnimit për ekspertët/moderatorët/ lehtësuesit e Formimit Vazhdues përfshijnë**:

* të zhvillojnë një metodë interaktive trajnimi, ku auditori do të trajtohet si partner;
* të bëjnë përpjekje për të ruajtur një ekuilibër mes trajtimit teorik dhe praktik të çështjeve objekt diskutimi, ku prioritet të kenë aspektet praktike;
* të kujdesen për ndërhyrje konstruktive, të shpërndara dhe jo dominuese, duke i lënë hapësirë të bollshme diskutimeve nga pjesëmarrësit;
* të kenë aftësinë për të kombinuar disa metoda të mësimdhënies (si: prezantimin verbal, prezantimin me shkrim, punën në grup, pyetjet, përdorimin e mjeteve audiovizive etj.);
* të kenë aftësi për të prezantuar materialin e seminarit dhe për të përgatitur materialet burimore të mësimdhënies të nevojshme për seminarin; materialeve për mbështetjen e aspekteve teorike dhe praktike; për të vëzhguar nivelin e duhur të ndërveprimit dhe mbështetjen e metodave të mësimdhënies; mbajtjes në fokus të qëllimit dhe tematikës së prezantimeve dhe për të qëndruar korrekt në respektimin e kohës së përcaktuar për një prezantim;
* të bashkëpunojnë me trajnerët e tjerë që janë të përfshirë në të njëjtin seminar apo tematikë;
* të bëjnë kujdes në sjelljen e problematikës aktuale si nga këndvështrimi i doktrinës, jurisprudencës shqiptare, ndryshimeve ligjore, ashtu edhe të standardeve ndërkombëtare dhe jurisprudencës së GJEDNJ-së e GJED-së sipas rastit.

**Deklaratë lidhur me** **publikimin e materialeve të Formimit**

**Vazhdues në websit-in e Shkollës së Magjistraturës**

**Lutem vendosni shenjën X sipas interesit dhe vlerësimit:**

* **Pranoj që materialet të publikohen.**
* **Nuk pranoj që materialet të publikohen.**

**Sokol SADUSHI**

**Drejtor Ekspert**